[{"text_idx": "#000003", "text": "30 triatlonit 30 pa\u0308evaga on ultratriatloni vo\u0303istluste seni pikim formaat. Sedagi on korraldatud vaid u\u0308hel korral \u2013 aastal 2013, mil vo\u0303it la\u0308ks ajaga 356:33:17 ungarlasele Jozsef Rokob."}, {"text_idx": "#000004", "text": "Ta\u0308naseks on Ratasepp nii oma 40-kordse kui ka 60-kordse ultratriatloni raames Rokobi rekordi korduvalt edestanud. Kui 40-kordse ultratriatloni raames la\u0308bis ta aastal 2019 30-kordse ultratriatloni ajaga 334:07:21, siis nu\u0308u\u0308d, oma 60-kordse ultratriatloni raames kulus selleks 40 minutit va\u0308hem aega \u2013 333:27:12."}, {"text_idx": "#000005", "text": "Pa\u0308rast kokkupo\u0303rget autoga katsumuse 14. pa\u0308eval, tuli Ratasepal renditud rattaga so\u0303ita kuni 21. pa\u0308evani. 22. pa\u0308eval sai sportlane taas Scott Plasma sadulasse ning pa\u0308rast seda on Ratasepp lo\u0303petanud ko\u0303ik pa\u0308evad taas alla 11 tunni."}, {"text_idx": "#000006", "text": "Ratasepa so\u0303nul on kogu katsumuse raskus just rattaso\u0303idul. Iga pa\u0308ev tuleb rattarajal vo\u0303tta 1800 to\u0303usumeetrit ja toime tulla tugevate tuultega."}, {"text_idx": "#000007", "text": "Ratasepa enda so\u0303nul huvitab teda igal hommikul pa\u0308eva alustades ainult kaks asja: millisest ilmakaarest tuul puhub ja kui tugevalt. Ilmestamaks rattaso\u0303idu tingimuste raskust, toob Ratasepp na\u0308iteks oma kiireima netoaja (aeg ilma toitumisele kulunud seisimiseta) \u2013 28. pa\u0308eval so\u0303itis ta 180 km ajaga 5:36:46 ja keskmiseks vo\u0303imsuseks rattal oli 210 vatti. \u201cKui ma suvel Eestis katsumuseks treenis, siis kulus mul 180 km la\u0308bimiseks tasasel rajal aega 4:59:07, kusjuures siis oli keskmine vo\u0303imsus 203. Seega siinse katsumuse raames, nendest palju keerulisemates oludes, kulub mul rattal tavapa\u0308rasest suurusja\u0308rgus 40-45 minutit rohkem aega,\u201d vo\u0303rdles Ratasepp tingimusi."}, {"text_idx": "#000008", "text": "Ratasepp on kindel, et lihtsa profiiliga rattarajal suudaks ta triatlone la\u0308bida ajaga alla ku\u0308mne tunni. Seda plaanib ta ka 2023 aasta augustis ja\u0308rgi testida. \u201cPanin end kirja S\u030cveitsis toimuvale 5-kordse ultratriatloni MK-etapile, kus mu eesma\u0308rk on iga pa\u0308ev lo\u0303petada alla ku\u0308mne tunni ja saada katsumuse koguaeg alla 50 tunni,\u201d ra\u0308a\u0308kis Ratasepp."}, {"text_idx": "#000009", "text": "Ko\u0303ige rohkem teeb Ratasepale heameelt maratonide la\u0308bimise kiirus. U\u0308he maratoni la\u0308bimine on tal seni keskmiselt aega vo\u0303tnud 3 tundi ja 17 minutit. Siinkohal tuleb meeles pidada, et jooks on iga pa\u0308ev pa\u0308rast 3.8 km ujumist ja 180 km rattaso\u0303itu triatloni viimane distsipliin. Selline stabiilsus ka pa\u0308rast mitmeku\u0308mnendat pa\u0308eva on Ratasepa endagi jaoks motiveeriv ja kinnitab tema treenituse o\u0303igsust."}, {"text_idx": "#000010", "text": "Sarnaselt varasematel aastatel la\u0308bitud 20- ja 40-kordse ultratriatlonitele, on ka ta\u0308navuse 60-kordse keerulisemaks osaks kulutatud energia tagasi so\u0308o\u0308mine. \u201cKui inimene kulutab u\u0308hes aastas keskmiselt u\u0308ks miljon kilokalorit, siis ma olen Garmini kella kohaselt kulutanud 30 pa\u0308evaga peaaegu et veerand sellest \u2013 \u202a246 215\u202c kcal. Energia tagasi so\u0308o\u0308mine on sellise katsumuse vahest u\u0308ks keerulisem osa,\u201d to\u0303des sportlane."}, {"text_idx": "#000011", "text": "Enamus kulutatud energiat tuleb tal tagasi su\u0308u\u0308a just sportimise va\u0308lisel ajal. Ka o\u0308o\u0308sel a\u0308ratab keha teda korra vo\u0303i kaks u\u0308les ja no\u0303uab so\u0308o\u0308gi na\u0308ol lisaenergiat."}, {"text_idx": "#000012", "text": "Finis\u030ciajad pa\u0308evade lo\u0303ikes. Tutvu po\u0303hjalikuma statistikaga /."}]